CELEX: 32011R0603
Language: et
Date: 2011-06-20 00:00:00
Title: Komisjoni rakendusmäärus (EL) nr 603/2011, 20. juuni 2011 , teatavate kaupade klassifitseerimise kohta kombineeritud nomenklatuuris

23.6.2011   
            
            
               ET
            
            
               Euroopa Liidu Teataja
            
            
               L 163/10
            
         KOMISJONI RAKENDUSMÄÄRUS (EL) nr 603/2011,
   20. juuni 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode, mis on spetsiaalselt konstrueeritud paigaldamiseks mootorsõiduki konkreetse mudeli signalisatsiooniseadmesse.
                  Toode kujutab endast kahte ühendatud trükkmoodulikoostu, millest kumbki sisaldab passiivkomponente (kondensaatorid, takistid) ja aktiivkomponente (dioodid, valgusdioodid (LED)), transistore ja integraallülitusi. Üks koost on varustatud liidesega, et ühendada toode mootorsõiduki valgustussüsteemiga.
                  Signaali muudavad nähtavaks valgusdioodid.
                  
                      (1) Vt foto.
               
               
                  8512 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkuse 2 punktiga b ning CN-koodide 8512, 8512 90 ja 8512 90 90 sõnastusega.
                  Kuna toode koosneb trükkmoodulikoostudest (vt kombineeritud nomenklatuuri selgitavad märkused, alamrubriik 8443 99 10 – elektroonilised moodulid), ei vasta see pooljuhtseadmete ja elektrooniliste integraallülituste tingimustele (vt grupi 85 märkus 8). Järelikult ei või toodet klassifitseerida rubriigi 8541 ega 8542 alla.
                  Kuna toode ei ole täielik, vaid on spetsiaalselt konstrueeritud kasutamiseks koos muude koostisosadega, nagu lääts, mootorsõiduki signalisatsiooniseadmes, ei või toodet klassifitseerida CN-koodi 8512 20 00 alla.
                  Seepärast tuleb toode klassifitseerida mootorsõiduki elektrilise valgustus- või signalisatsiooniseadme osana CN-koodi 8512 90 90 alla.
               
            
         
      
         (1)  Foto on üksnes informatsiooniks.